**7-Дәріс**

 **Әлеуметтік салада қызмет атқарушы ұйымдарға салық салу ерекшеліктерін ашып көрсету**

 **Дәрістің мақсаты: Әлеуметтік салада қызмет атқарушы ұйымдарға салық салу ерекшеліктерін ашып көрсету және түсіндіру**

 **Дәрістің жоспары:**

1. **Корпоративтік табыс салығының сомасын есептеу**
2. **Әлеуметтiк саладағы қызметті жүзеге асыратын ұйымдарға салық салу**
3. **Шегерімге жатқызылмайтын шығындар**
4. **КТС шегерімдеріне жататын стандартталған шығындар**

**Дәрістің мазмұны:**

*Таза кіріске салынатын корпоративтік табыс салығы*және *салықтық кезең үшiн корпоративтік табыс салығы ЕСЕПТЕЛЕДІ*

Салық Кодексiнің [313-бабының](http://adilet.zan.kz/kaz/docs/K1700000120) 1 немесе 2-тармағында белгiленген мөлшерлеменің

**Салық мөлшерлемелері**

   -  кірістер мен шығыстар сомасына және ауыстырылатын залалдар сомасына азайтылған салық салынатын кірісіне **20 пайыз**

- Ауыл шаруашылығы өнімін, акваөсіру (балық өсіру шаруашылығы) өнімін өндіруші заңды тұлғалардың кірістер мен шығыстар сомасына **10 пайыз** (\*)Кодекстiң [288-бабында](http://adilet.zan.kz/kaz/docs/K1700000120) көзделген кірістер мен шығыстар сомасына азайтылған, сондай-ақ осы Кодекстiң [300-бабына](http://adilet.zan.kz/kaz/docs/K1700000120) сәйкес ауыстырылатын залалдар сомасына азайтылған **салық салынатын кірістің көбейтiндiсi,** алу (-)

Әлеуметтік саладағы қызметті жүзеге асыратын ұйымдар болып табылатын салық төлеушілер бюджетке төленуге жататын корпоративтік табыс салығының сомасын айқындаған кезде, осы Кодекстiң 302-бабына сәйкес есептелген корпоративтік табыс салығының сомасын 100 пайызға азайтады.

Кодекстің мақсаттары үшін әлеуметтік саладағы қызметті жүзеге асыратын ұйымдарға осы тармақтың екінші бөлігінде көрсетілген қызмет түрлерін жүзеге асыратын, олардан алынған, өтеусіз алынған мүлік және депозиттер бойынша сыйақылар түріндегі кірістері ескерілген кірістері осындай ұйымдардың жылдық жиынтық кірісінің кемінде 90 пайызын құрайтын ұйымдар жатады

Әлеуметтік саладағы қызметке мынадай қызмет түрлері жатады:

1) медициналық қызметті жүзеге асыруға лицензиясы бар денсаулық сақтау субъектісінің Қазақстан Республикасының заңнамасына сәйкес (оның ішінде лицензиялауға жатпайтын медициналық қызметті жүзеге асыру кезінде) медициналық көмек нысанында қызметтер көрсетуі;

2) білім беру қызметін жүргізу құқығына арналған тиісті лицензиялар бойынша жүзеге асырылатын бастауыш, негізгі орта, жалпы орта білім беру, техникалық және кәсіптік, орта білімнен кейінгі, жоғары және жоғары оқу орнынан кейінгі білім беру, сондай-ақ қосымша білім беру, мектепке дейінгі тәрбие мен оқыту бойынша қызметтер көрсету;

3) ғылым саласындағы уәкілетті орган аккредиттеген ғылыми және (немесе) ғылымитехникалық қызмет субъектілері жүзеге асыратын ғылым (ғылыми зерттеулер жүргізуді, автордың ғылыми зияткерлік меншікті пайдалануын, оның ішінде өткізуін қоса алғанда), спорт (коммерциялық сипаттағы спорттық ойын-сауық іс-шараларынан басқа), мәдениет (кәсіпкерлік қызметтен басқа), Қазақстан Республикасының заңнамасына сәйкес Тарих және мәдениет ескерткіштерінің мемлекеттік тізіміне енгізілген тарихи-мәдени мұра объектілері мен мәдени құндылықтарды сақтау (ақпарат таратуды және насихатты қоспағанда) бойынша қызметтер көрсету салаларындағы, сондай-ақ балаларды, қарттар мен мүгедектердi әлеуметтік қорғау және әлеуметтiк қамсыздандыру саласындағы қызмет;

4) кiтапхананың қызмет көрсетуі. Осы тармақта көзделген ұйымдардың кірістері көрсетілген қызмет түрлерiн жүзеге асыруға бағытталған кезде салық салынуға жатпайды.

3. Осы Кодекстің мақсаттары үшін әлеуметтiк саладағы қызметті жүзеге асыратын ұйымдарға:

1) салықтық кезеңде мүгедектердің орташа саны жұмыскерлердiң жалпы санының кемiнде 51 пайызын құрайды;

2) салықтық кезеңде мүгедектердiң еңбегiне ақы төлеу жөніндегі шығыстар еңбекке ақы төлеу жөніндегі жалпы шығыстардың кемiнде 51 пайызын (есту, сөйлеу, сондай-ақ көру қабiлетiнен айрылған мүгедектер жұмыс iстейтiн мамандандырылған ұйымдарда - кемiнде 35 пайызын) құрайды деген шарттардың біріне сай келетiн ұйымдар да жатады.

4. Әлеуметтiк саладағы қызметті жүзеге асыратын ұйымдарға акцизделетiн тауарларды өндiру және өткiзу жөнiндегi қызметтен кірістер алатын ұйымдар жатпайды.

5. Осы бапта көзделген шарттар бұзылған кезде, алынған кірістер осы Кодексте айқындалған тәртiппен салық салынуға жатады.

6. Осы баптың ережелерi осы Кодекстiң 291-бабына сәйкес дербес білім беру ұйымдары болып танылатын ұйымдарға қолданылмайды.

* КТС есептеу мақсаттары үшін келесі шығыстар алынып тасталмайды (ҚР Салық кодексінің 264-бабы):
* кіріс алуға бағытталған қызметпен байланысты емес шығыстар;
* Жұмыстарды, қызметтерді көрсетпей нақты орындалған операцияларға шығындар;
* Белсенді емес жалған кәсіпорындар деп танылған салық төлеушілермен операциялар бойынша шығыстар;
* Жарамсыз деп танылған мәмілелер бойынша шығындар немесе нақты жұмыс жасамай, қызметтер көрсетпей, тауарларды жөнелтпей шот-фактуралармен операциялар жасау;
* Бюджетке төленген тұрақсыздық айыбы, айыппұлдар;
* Шегерімдерге арналған шығыстарды бөлу шектері бар шегерімдер лимитінен асып кету және т.б.

**Әдебиеттер:**

1.«Бухгалтерлік есеп пен қаржылық есептулік туралы» Қазақстан Республикасының заңы (4.10.2017жыл бойынша өзгертулер мен толықтыруларға сәйкес)

2. Салық және бюджетке төленетiн басқа да мiндеттi төлемдер туралы (Салық кодексi) 2017 жылғы 25 желтоқсандағы № 120-VІ ҚРЗ

3. Салық және салық салу : [Мәтін] : оқу құралы / С. Т. Жакипбеков, А. С. Канатов ; ҚР Білім және ғылым м-гі. - Алматы : EXLIBRIS, 2016. - 206 б.